Chrám stará svätá Petka (Sofia)

Chrám stará svätá Petka (), známy aj ako Starý chrám svätej Petky (), alebo len Chrám svätej Petky () je stredoveký chrám Bulharskej pravoslávnej cirkvi z polovice 13. storočia, ktorý sa nachádza sa v meste Sofia v oblasti Sofia v juhozápadnom Bulharsku.

Budova má pridelený štatút kultúrnej pamiatky národného významu.

 Lokalita 
Pohľad do vnútorného dvora budovy Sofijskej metropoly s Chrámom stará svätá Petka|náhľad|vľavo
Chrám stará svätá Petka sa nachádza v centrálnej časti mesta Sofia v rajóne Sredec na ulici „Car Kalojan“ (, doslova ulica cára Kalojana) č. 7 vo vnútornom dvore budovy Sofijskej metropoly.

 Dejiny 
Chrám bol podľa prevedených výskumov postavený v rokoch 12411257 počas panovania sebastokratora Aleksandra, brata cára Ivana Asena II., ktorý v tom čase spravoval Sredeckú oblasť. Rok začiatku výstavby je označený na vnútornej stene pri vchode do budovy.

Chrám bol poškodený po tom, čo Sofiu v roku 1382 obsadili osmanské vojská. Následne bol niekoľkokrát opravovaný a rozširovaný. V cestopise nemeckého cestovateľa a evanjelického teológa Stephana Gerlacha z roku 1578 sa chrám spomína pod názvom Svätá Paraskeva, metropolitný chrám.

V roku 1930 bol chrám vstavaný do novopostavenej budovy Sofijskej metropoly.

V roku 1955 bol budove udelený štatút kultúrnej pamiatky národného významu.

Chrám je v súčasnosti (2025) plne funkčným chrámom Bulharskej pravoslávnej cirkvi a konajú sa v ňom pravidelne Božské liturgie.

 Charakteristika 
Budova chrámu je malá jednoloďová stavba s kamennými základmi, tehlovou stenou a drevenou vrchnou časťou. Strop je tvorený tehlovou klenbou a múry sú pomerne hrubé. Budova je dlhá 1213 metrov a široká 10 metrov. Vedľa hlavnej budovy bola neskôr (1866) pristavaná ženská časť (dlhá 5 metrov) na dvoch poschodiach, pričom podlaha spodného poschodia je v úrovni podlahy kostola a podlaha horného poschodia je takmer na úrovni nádvoria.

Chrám v súčasnej podobe je vstavaný do budovy Sofijskej metropoly, ktorá bola postavená v roku 1930. Interiérová časť chrámu sa rozkladá na niekoľkých výškových úrovniach, ktoré poukazujú na jednotlivé etapy výstavby a následných prestavieb. Najhlbšie položené časti podlahy chrámu sa nachádzajú až dva metre pod úrovňou okolitého terénu.

V najstaršej a najnižšie položenej časti chrámu boli odkryté zvyšky stien z obdobia neskorej antiky, pričom sa jedná s najväčšou pravdepodobnosťou i pozostatky rezidencie cisára Konštantína I. Veľkého.

V priestore chrámu sa nachádza tzv. ajazmo s liečivou vodou, ktorej prameň vyviera pod oltárom.

V chráme sa uchovávajú staré cenné ikony, ako aj relikvie svätej Paraskevy (Petky)patrónky chrámu a taktiež kus stromu, ktorý rástol na mieste, kde bol v priebehu 16. storočia sťatý bulharský svätec, mučeník Terapontij Sofijský a bol skropený jeho krvou.

 Štatút a dôvod pamiatkovej ochrany 
Kategória: kultúrna pamiatka národného významu

Rok vyhlásenia: 1955

Dôvod pamiatkovej ochrany: archeologická, architektonicko-staviteľská a umelecká hodnota budovy

 Galéria 

 Referencie 

 Iné projekty 

Kategória:Pravoslávne chrámy v Bulharsku
Kategória:Kultúrne pamiatky v Bulharsku
Kategória:Stavby v Sofii
Kategória:Kostoly zasvätené sv. Paraskeve
Kategória:Stredoveké kostoly v Bulharsku
Kategória:Architektúra z 1257